Eesti politsei kontrollib enamasti juhtide hingeõhus  olevat võimalikku alkoholikogust alkomeetritega, mis töötavad valgusfoori põhimõttel. Kui pärast puhumist läheb põlema roheline tuli, siis on juht kaine. Kollase tule puhul on hingeõhus vähemalt 0,2 promilli, kuid mitte üle 0,5 promilli alkoholi. Kollase ja punase tule põledes on tulemus 0,5 promilli piiri peal ja ainult punase tule süttides on joove üle 0,5 promilli. Viljandi politseil on ka üks digitaalne alkomeeter, mis näitab ära täpse alkoholi sisalduse, kuna aga piisab teadmisest, et joove on üle 0,5  promilli, siis pole selle kasutamine juriidilises mõttes oluline.